text: नई दिल्ली: यात्री जल्द ही एक मोबाइल एप के जरिये रेलगाड़ियों में सफर के दौरान शिकायत दर्ज करा सकेंगे और इसे 'जीरो प्राथमिकी' के तौर पर दर्ज किया जाएगा तथा आरपीएफ इसकी तत्काल जांच करेगी। यह जानकारी आरपीएफ के एक वरिष्ठ अधिकारी ने दी। उत्पीड़न, चोरी, महिलाओं के खिलाफ अपराध जैसी शिकायतों को मोबाइल एप के जरिये दर्ज कराने की पायलट परियोजना मध्यप्रदेश में चल रही है और जल्द ही देश भर में इसे लागू किया जाएगा।